kardosdrur/scandi-wiki huggingface dataset:
Rebbenesøya

Rebbenesøya (nordsamisk: Ruobbá) er en ø i Karlsøy og Tromsø kommuner i Troms og Finnmark fylke i Norge.

Der er færgeforbindelse mellem Bromnes øst på Rebbenesøya og Mikkelvik på Ringvassøy.

Troms Kraft planlægger et vindkraftværk ved Måsvik på Rebbenesøya.

I Toftefjorden på Rebbenesøya blev tolv norske kommandosoldater fra Kompani Linge angrebet af en tysk minestryger 30. marts 1943. Den eneste som det lykkedes at flygte var Jan Baalsrud, som klarede at nå til Sverige. Et monument over de dræbte står i Toftefjorden. Baalsruds flugt er beskrevet i romanen Ni liv, som senere blev filmatiseret. I 2001 kom også bogen "Jan Baalsrud. Og de som reddet ham" skrevet af Tore Haug og Astrid Karlsen Scott.

Stedbeskrivelser 

På Rebbenesøya er der mange bjerge som er egnet til friluftsliv og fjeldture for turister. På Rebbenesøya er der fiskerivirksomhed som ligger i Løksfjord, og som er drevet af Løksfjord AS, oprettet i 1960'erne. Det er den største virksomhed på øen, og beskæftiger 10–15 arbejdere og er hjemmehavn for en del fiskefartøjer. Øens skole ligger i Skogvik og har 6 elever (2012/2013). Øen har også en nærbutik som ligger i Engvik. Navnet Rebbenesøy kommer fra det samiske navnet Ruobbá.
Det tar ca. 1 time og 30 min å kjøre fra Tromsø til Rebbenesøya.
Det er ca. 20 fiskevande på Rebbenesøya.

Steder på Rebbenesøya

Fiskevande 
 Botnvatnet (6,64 ha)
 Hølkesfjordvatnet ()
 Nebbesteinvatnet ()
 Finnkjerkvatnet (29,55 ha)
 Djupdalsvatnet ()
 Reinbåsdalvatnet ()
 Lomtjønna ()
 Kuvannet ()
 Bjørnnakkvatnet ()
 Ytrevassdalvatnet ()
 Strumpedalvatnet ()
 Kvitvatnet ()
 Øvre Toftefjordvatnet ()
 Nedre Toftefjordvatnet (5,5 ha)
 Tomasvatnet ()
 Gammelgårdsvatnet ()
 Pedervatnet ()
 Hanssjursavatnet ()
 Eievatnet (0,707 ha)

Floder 
 Finnkjerkelva er den vandrigeste elv på øen. Med pH-værdi omkring 6,6 (målt 10.12.2012) er den optimal for alle de fiskearter som findes i Nordnorge.
 Vardvikelva
 Botnelva
 Storelva
 Gammelgårdelva
 Vassdalelva
 Trollhammarelva
 Kjoselva
 Skjellelva

Fjelde 
 Helvetestinden
 Geittinden
 Bukketinden
 Stortinden
 Løkstinden
 Godstrandtinden
 Multinden
 Sandviktinden
 Storfjell

Bebyggelser 
 Bromnes
 Leirstrand
 Rebbenes
 Varvik
 Boten
 Vasvik
 Skogvik er en af de største bebyggelser på øen. Her ligger skole og her bor cirka 17 mennesker som udgør 27% af øens befolkning.
 Gamvik
 Måsvik
 Løksfjord
 Engvik

Eksterne kilder/henvisninger 

 Bent Svinnungs padlesider – rundt Rebbenesøya
 Arild Ingebrigtsens padleside – Rebbenesøya rundt 
 NRK: Gjestfrie Rebbenesøya

Karlsøy
Tromsø
Øer i Troms og Finnmark
Deva (flertydig)

Deva har flere betydninger:

 Deva (hinduisme) − begrebet i hinduisme
 Deva, Rumænien − en by i Transsylvanien, Rumænien
 Deva Bandhumasena (1891–1944) − en thailandsk officer
 Deva Katta − en amerikansk filmproducent
 Deva Premal (1970-) − en tysk musiker
 Deva Raya II − kejser i Vijayanagara-emperiet (1424–1446)
 Deva − en indisk musiker (f. 1950)
 Mahadevi Varma − moderne indisk digter
 Mahadeva − buddhistisk leder fra c. 300 f.v.t.
Sissal Kampmann

Sissal Kampmann (født 6. juni 1974), voksede op i Vestmanna, Færøerne, er en færøsk digter. Hun har udgivet tre digtsamlinger hos Forlaget Eksil, et forlag i København, som ejes af færinger. I september 2012 modtog hun Klaus Rifbjergs debutantpris for lyrik. Prisen uddeles hvert andet år for en digtsamling, som er skrevet på dansk, færøsk eller grønlandsk. Digteren må ikke have udgivet mere end højst to digtsamlinger, hvoraf det første skal være udkommet indenfor de seneste to år.
Sissal gik på gymnasiet i Hoydalar i Tórshavn, hvorefter hun flyttede til Danmark for at studere Nordisk litteratur på Københavns Universitet. Hun bor på Frederiksberg og har en datter.

Bibliografi

Digte 
 2016 - Sunnudagsland, Mentanargrunnur Studentafelgasins
 2014 - Hyasinttíð, Mentanargrunnur Studentafelgasins
 2013 - 4D. København, Forlaget Eksil.
 2012 - Endurtøkur. København, Forlaget Eksil.
 2011 - Ravnar á ljóðleysum flogi – yrkingar úr uppgongdini. København, Forlaget Eksil.

Priser og legater 
 2017 - Nomineret til Nordisk Råds litteraturpris
 2013 - 1-årigt arbejdslegat fra Mentanargrunnur Landsins
 2012 - Klaus Rifbjergs debutantpris for lyrik

Referencer 

Digtere fra Færøerne
Personer fra Strømø
Kvindelige forfattere i det 21. århundrede
Varg i veum

Varg i veum eller varg veum () er et norrønt udtryk, som direkte oversat betyder ulv i helligdommene eller ulv i templerne, og som blev brugt om personer som blev gjort fredløse efter at have begået en forbrydelse på et helligt sted.

Kilde 
  af cand.mag. G. Knudsen

Ord og vendinger
Salmonsens
Øjekoral

Øjekoral (Lophelia pertusa) er det eneste koraldyr af slægten Lophelia. Den hører til stenkorallerne og er dermed rev-dannende. 

Øjekoral lever i modsætning til mange af de kendte varmt-vands koraller, ikke i symbiose med Symbiodinium-alger; det er en såkaldt azooxanthellat koral. Til gengæld har man fundet adskillige bakterier, som lever symbiotisk med Øjekorallen.

Den lever i havet og har behov for en konstant gennemstrøm af næringsrigt havvand, med en vis salinitet og temperaturer omkring 4-8˚C. På koldt-vands koralrev er den ofte i stort overtal, blandt andre koraller. Den foretrækker tilsyneladende vanddybder på 200-400 m, men levende kolonier er fundet på så lavt vand som 39 m og ved dybder på op til 4000 m. Den findes overalt på Jorden i alle verdenhavene, hvor blot de rette livsbetingelser er tilstede. 

Øjekoraller vokser meget langsomt (5,5-25 mm/år), men kan blive op mod 400 år gamle. Det er kun i de få øverste centimeter af de hårde grene af karbonat koraldyrene bor, resten er forladt og får lov til at forfalde og smuldre, så der kan med tiden dannes endog meget store kabonat-bjerge på revene. Op til 200 m høje bakker, er observeret i Porcupine Basin vest for Irland. 

Øjekorallen kan i modsætning til andre kendte koraldyr, fastgøre sig på sand- og ralbund og behøver ikke et fast underlag som klippe eller store sten.

Øjekoraller findes i rød og hvid farve, men ved Tislerrevet i Skagerrak udfor Tislerøen i Norge, har man i 2002 fundet gule kolonier. 

Det største øjekoralrev man kender til er Røstrevet ved Røst i Norge, der blev opdaget og kortlagt i 2002. Det er mere end 100 km² stort og er dermed også det største koldt-vands koralrev i verden.

Kilder 
 Cold Water Reefs Coralscience.org

Koraldyr
Hexacorallia
Scleractinia
Caryophylliidae
Oksegalde

Oksegalde er normalt galde fra køer. Det er en grønlig-brun væske der indeholder kolesterol, lecitin, taurocholsyre, og glycocholsyre. Blandet med alkohol kan det anvendes som befugtningsmiddel ved papirmarmorering, gravering, litografi, og akvarelmaling.

Eksterne henvisninger
 Oksegalde hos ordnet.dk/ods/
 Om bakkemarmor hos Den Store Danske, DSD

Dyreprodukter
Den Danske Maritime Fond

Den Danske Maritime Fond blev etableret den 13. juli 2005 i forbindelse med folketingets lov om omdannelse af Danmarks Skibskreditfond til aktieselskabet Danmarks Skibskredit A/S.
 
Grundkapitalen i fonden består af 10% af aktiekapitalen i Danmarks Skibskredit A/S, hvor afkastet heraf udgør fondens primære indtægter.

Fondens formål 
 at yde økonomisk støtte til initiativer og tiltag, der kan tjene til udvikling og fremme af dansk skibsfart og/eller dansk værftsindustri.
 at tilgodese ydelser af økonomisk støtte til aktiviteter, der tjener fondens formål.
 For at komme i betragtning til at modtage støtte, skal der indsendes en ansøgning til fonden.
 at gennem en aktiepost i Danmarks Skibskredit A/S virke for, at der til gavn for danske redere og/eller værfter fortsat drives skibsfinansieringsvirksomhed inden for rammerne af Danmarks Skibskredit A/S.

Ekstern henvisning 
 Den Danske Maritime Fonds hjemmeside 

Maritime Fond
Etableret i 2005
SIG P210

SIG P210 er en halvautomatisk pistol, som i perioden 1947 - 1975 blev produceret af Schweizerische Industrie-Gesellschaft (SIG) i Neuhausen am Rheinfall i Schweiz. Pistolen var tidligere Forsvarets standardpistol, men blev erstattet af SIG Sauer P320 i 2019.

Pistolen blev udviklet allerede før 2. verdenskrig, men først sat i produktion i 1947, først og fremmest med henblik på brug i den schweiziske hær. Den er kendetegnet ved at være produceret med meget små tolerancer og ved at hoveddelene er fræset ud i ét stykke, hvilket gør den mere præcist skydende end de fleste andre pistoler. Derfor har den fra begyndelsen været meget benyttet af sportsskytter.

SIG P210 blev i 1949 indført i det danske forsvar som personligt våben for officerer, militærpoliti m.fl. Den har officielt betegnelsen Pistol M/49, men kaldes uofficielt oftest 9 mm Neuhausen. En anden stor bruger af pistolen var det tyske Bundesgrenzschutz.

Produktionen ophørte i 1975, da SIG P210 blev afløst af SIG P 220, som nu produceres af firmaet SIG Sauer i Egernførde i Sydslesvig. På firmaets hjemmeside anføres dog, at man i 2010 har genoptaget produktionen i en opdateret udgave kaldet P210 Legend. Denne pistol er primært beregnet til sportsskydning. Fra 2017 vil Sig-Sauer USA producere 2 udgaver af P210 med 5" og 6" løb.

Referencer

Eksterne henvisninger 

 Omtale og omtale på guns.ru 

Pistoler
Våben fra Schweiz
Frederik Hauch (1715-1789)

Frederik Hauch (17. juli 1715 i København – 29. marts 1789 i Viborg) var en dansk officer, godsejer og stiftamtmand, far til Jens Erik Hauch.

Han var søn af Berthel Hauch til Juellingsholm (1671-1741) og Elisabeth Westengaard (1685-1728), blev 1733 student (privat dimitteret), 1734 fændrik reformé i Kronprinsens Regiment, 1735 virkelig fændrik, 1736 sekondløjtnant, købte i 1739 et kompagni i Sjællandske gevorbne Infanteriregiment af fætteren Andreas Hauch, blev 1745 sekondmajor, 1753 sekond-oberstløjtnant og afgik samme år fra Hæren. Hauch blev samme år virkelig etatsråd, var 22. april 1755 til 1. juli 1780 amtmand over Dueholm, Ørum og Vestervig Klosters Amter, 1767 konferensråd og 29. januar 1774 Hvid Ridder. 18. maj 1780 blev Hauch udnævnt til stiftamtmand over Viborg Stift og amtmand over Hald Amt med virkning fra 1. juli. I denne stilling døde han 29. marts 1789.

Hauch skrev sig til Højris på Mors (1755-69) og Frydsbrønd (til 1764)

Han var gift med Nicoline Dorothea Vind (16. april 1734 på Øllingsø - 31. maj 1788 i Viborg), datter af kaptajn Niels Vind (død 1733) og Christiane Ulrikke von Lützow (1700-1753).

Han er begravet i Viborg Domkirke.

Kilder 
Danmarks Adels Aarbog 1944.
 J. Bloch, Stiftamtmænd og Amtmænd i Kongeriget Danmark og Island 1660-1848, København: Rigsarkivet og C.A. Reitzels Forlag 1895, s. 96 og 101.

Frederik 1
Godsejere fra Danmark
Officerer fra Danmark
Riddere af Dannebrog (1671-1808)
Amtmænd fra Danmark
Personer fra København
Danskere i 1700-tallet
Konferensråder fra Danmark
Stiftamtmænd over Viborg Stift
Berthel Hauch

Berthel Hauch (født 20. oktober 1671, død 2. november 1741 i København) var en dansk godsejer, deputeret og krigskommissær, far til Frederik Hauch.

Karriere 
Han var søn af Jørgen Johansen Hauch (1639-1709) og Maren Knudsdatter Klyne (død ca. 1697), for hvem sønnen Berthel Hauch lod opsætte en sten med en af magister Laurs Fog i Ribe forfattet indskrift:

"Jeg er et Kiendetegn, at under Mulden findes, Dend salig Hauch'es Been og Elskede Mandindes, Som var i Ægteskab ved Nie og Tredive Aar, Huis Nafn hos dette Folck i æreminde staar. Af dette Ægtepar som Grene ud af Stammen De Danske Hauch'er har der' Udspryng allesammen, Dem, gunstig Læser, ynsk Velsignelse af Gud, At dette Stammenafn sig vit maa brede ud."
"Ribe d. 4 May 1717. L. Fog."

Berthel Hauch besøgte Vejle og Ribe Skole, kom 1688 i huset hos justitsråd Worm i Ribe, 1690 til København på Generalkommissariatets kontor, fra 1692 i tjeneste hos krigs- og landkommissær Otto Pedersen Himmelstrup, 1700 forvalter hos baron Frederik Christian Holck på Holckenhavn, 1701 regimentskvartermester ved Prins Christians Regiment, 1711 krigskommissær og forsat til Grenaderkorpset, fulgte den danske hær på dens felttog i Pommern, Bremen og Holsten, var til stede ved slaget ved Gadebusch, blokaden af Tønning og Stralsunds belejring.

Hauch var fra 27. november 1715 til 1729 amtsforvalter over Aalborghus, Børglum, Åstrup og Sejlstrup Amter, 1717 tillige land- og krigskommissær over Viborg Stift, 1718 karakteriseret krigsråd, 1727 medlem af en kommission til en afregning med Armeen for de seneste fem år; 1728 virkelig justitsråd, 1729 deputeret i Landetatens Generalkommissariat, direktør for Krigshospitalet og Den militære Enkekasse og blev 3. februar 1741 assessor i Højesteret, men døde samme år.

Hauch ægtede 28. maj 1704 på Hollufgård Elisabeth Westengaard (2. januar 1685 i Odense - 11. juni 1728 i Aalborg), datter af Jens Eriksen Westengaard (1633-1691) og Maren Bang (1646-1720).

Godsejer 
Hauch skrev sig til Juellingsholm (?) og Dallund i Skovby Herred (hvoraf han ved sit giftermål i 1704 fik en anpart og i 1706 købte en større af svogeren Erik J. Westengaard, hvilken han i 1708 solgte til sin svigerfader Otto Pedersen Himmelstrup), Sohngårdsholm i Fleskum Herred (1722 købt for 20.900 rigsdaler) og Bonderupgård i Slagelse Herred (købt 1733 af svogeren, rådmand P. Jensen i Slagelse; solgt 1739).

Kilder 
 Danmarks Adels Aarbog 1944.

Berthel
Godsejere fra Danmark
Højesteretsdommere fra Danmark
Danskere i 1600-tallet
Danskere i 1700-tallet
Justitsråder fra Danmark
Kollegiedeputerede fra Danmark
Krigskommissærer fra Danmark
Personer i Den Store Nordiske Krig fra Danmark-Norge
Embedsmænd fra Danmark
Stub

Stub kan betyde flere ting:

 Stub – det der er tilbage, når man skærer størstedelen af et legeme af.
 Keglestub er en kegle, hvor toppen er skåret af.
 Træstub - den nederste tilbageværende del af et træ lige efter det er fældet
 Stub –  den nederste del af et kornstrå efter høst.
 Stubmark – mark der efter høst ligger hen med de nederste dele af kornstrå.
 Skægstub – kort skæghår
 Stubmølle – vindmølle bygget af træ og stående på en fod.
 Andet
 Stub (familienavn) - familienavn
 Stub – en Wikipedia-artikel der ikke er færdiggjort
 Tegnestub – tegneredskab der er udformet som en rund blyant, og lavet af sammenpresset papir, og bliver brugt til at blødgøre og udjævne stregerne på tegninger, og lave bløde overgange.

Kilder
Stagiaire (cykelsport)

Stagiaire er en cykelrytter, som bliver optaget på prøve, på et professionelt cykelhold under løbs-sæsonen, ofte uden aflønning. 

Formålet er at give en potentiel professionel udøver af cykelsporten, en mulighed for at få noget erfaring, ved at deltage i nogle professionelle cykelløb. Samtidig giver det cykelholdet en mulighed for at bedømme stagiarens evner for at deltage i løb på professionelt niveau.

Ekstern henvisning
Wiktionary -  Stagiare

Cykelsport
Plaza de Toros de Ronda

Plaza de Toros de Ronda (på dansk: Ronda Tyrefægterarena) er en tyrefægterarena i Ronda i regionen Andalusien i Spanien. 

Arenaen er rund og har en diameter på 66 meter. Den grusbelagte plads er omkranset af en passage dannet af to ringe af murværk. Der er to niveauer af siddepladser, hver med fem hævede bænkerækker og 136 søjler, der udgør 68 buer ind mod arenaen. Den kongelige tribune har et skrånende loft, dekoreret med arabiske kakler.

Historie 
Ronda Tyrefægterarena er den ældste tyrefægterarena på Den iberiske Halvø. Byggeriet af arenaen startede i 1779 og var tilendebragt i 1785. Arenaen står i den vestlige del af Ronda, ikke så langt fra den kendte bro Puente Nuevo og den dybe kløft, der deler byen. Det var formodentlig arkitekten Martín de Aldehuela som tegnede arenaen.

Tyrefægtere 
Umiddelbart efter arenaens bygning i det 18. århundrede begyndte familien Romero fra Ronda at dyrke tyrefægtning. De næste tre generationer var det denne familie, som var synonym med tyrefægtning i Ronda. Den kendteste af dem var Pedro Romero (1754-1839), der blev en central figur i tyrefægtningens historie og selv dræbte mere end 5.600 tyre. Romero-familien og familien Ordóñez er gennem tiden blevet de to store slægter i Rondas arena, og en statue af Cayetano Ordóñez er rejst udenfor en af indgangene til tyrefægterarenaen .

På grund af byens afsondrethed og Rondas lille størrelse har denne tyrefægterarena ikke været rammen om så mange tyrefægtninger som så mange andre og større spillesteder, fx Sevilla.

Museum  
Tyrefægterarenaen i Ronda er åben for offentligheden og der opkræves en beskeden entré. Tyrefægterarenaen huser endvidere et museum, dedikeret til tyrefægtningen.

Andre anvendelser 
 I 1994 blev den amerikanske sanger Madonnas musikvideo til sangen Take A Bow optaget i arenaen. Madonnas co-star i videoen var den spanske tyrefægter Emilio Muñoz, der spillede hendes elsker, der forlader hende efter at have tilbragt en lidenskabelig nat med hende.
 I 2001 blev tyrefægterarenaen anvendt som scene for det afsluttende show i den første sæson af den amerikanske realityserie The Mole.

Referencer

Henvisninger 

Tyrefægterarenaer
Andalusien
Suste Bonnén

Suste Bonnén (født 25. oktober 1948 i København) er en dansk portrætfotograf, billedhugger og forfatter. Hun er datter af kostumier, scenograf Tone Bonnén og arkitekt Alf Refer, søster til billedhugger Peter Bonnén og tante til kunstmaler Kaspar Bonnén.

Bonnén er særligt kendt for sin undervandsskulpturgruppe Agnete og Havmanden fra 1992, der hviler på bunden af Frederiksholms Kanal i København ved Christiansborg.

I 2008 købte hun Karnaphuset i Østergade i Rønne. Bygningen er et fredet bindingsværkhus fra 1753. Det er det sidste hus i Rønne, der har karnap. Bonnén købte det for 1,9 mio. kr. af Kulturarvsstyrelsen, der havde renoveret det 2004-2008 for omkring 5 mio. kr..I 2011 blev huset sat til salg for 2,5 mio. kr. men det blev ikke solgt før 2017. I 2014 udgav hun bogen De bevarer Danmark - kærlighed til fredede huse om at bo i fredede huse.

Retten på Frederiksberg idømte i november 2018 Suste Bonnén 20 dages betinget fængsel for ulovlig deling af seksualiseret videomateriale af hendes 6. eksmand og at betale eksmanden en torterstatning på 10.000 kr.

Suste Bonnén deltog aktivt i en kampagne for at kalde BornholmsTrafikkens færge Leonora Christina.

Bibliografi 
 De bevarer Danmark - kærlighed til fredede huse (2014)

Referencer

Eksterne henvisninger 
 
 Suste Bonnéns hjemmeside
 Kvinfo om Suste Bonnén

Billedhuggere fra Danmark
Faglitterære forfattere fra Danmark
Fotografer fra Danmark
Personer fra København
Personer i Kraks Blå Bog
Danskere i 1900-tallet
Danskere i 2000-tallet
Kaliber (gruppe)

Kaliber er en dansk rapgruppe fra København bestående af rapperne DB King og Livid, og sangerne Face It og Mr. Mo.

Kaliber blev for alvor landskendte da de vandt P3's KarriereKanonen i 2012, og fulgte derefter op med EP'en "179" som blev udgivet hos pladeselskabet Sony Music, som de samtidig skrev kontrakt med.

Diskografi

EP'er

Singler

Featuring 

 Joey Moe - Øst For København (feat. Kaliber) (2012)
 Joey Moe - Tinsoldat (Part 2) (feat. Kaliber) (2012)

Referencer

Eksterne henvisninger 
 
 
 Bentsen, Frederik: Kaliber  P3 (27. marts 2012) Hentet 27 september 2013.
 Møller, Karen Straarup: Man kan ikke bare tage musikken ud af os  P3 (11. april 2012) Hentet 27 september 2013.
 Svidt, Ole Rosenstand: Kaliber: Mellem kommerciel rap og hardcore  Gaffa (5. maj 2012) Hentet 27 september 2013.
 Tolsgaard, Aske: Danmarks nye hit-rappere har alle levet på kant med loven  Politiken (2. november 2012) Hentet 27 september 2013.
 YouTube kanal

Hiphopgrupper fra Danmark
Musikgrupper fra 2010
Reisegiganten A/S

Reisegiganten A/S er et norsk IT-selskap der driver prisportalene afbudsrejser.dk, restplass.no, sistaminuten.se og äkkilähdöt.fi. Reisegiganten blev etableret i 2009 efter en fusion mellem Solfaktor AS og Restplass.no AS. Reisegiganten udvikler og vedligeholder søgemaskine for charterrejser, pakkerejser og rutefly. Omsætningen var i 2012 983 mill NOK. Hovedkontoret ligger i Oslo, og havde på det mæste 40 ansatte. 

Før covid-19-pandemien var selskabet et rejsebureau medlem af IATA og det norske Reisegarantifondet. I 2022 havde selskabet 3 ansatte og omsatte for 23 mill NOK.

Referencer

Eksterne henvisninger 
Reisegiganten.no reisegiganten.no

Søgemaskiner
Rejser
Turisme
Heaven 17

Heaven 17 er en new wave synthpop-gruppe dannet i de tidlige 1980'ere, stammende fra Sheffield, England. Gruppen var oprindelig en trio bestående af Martyn Ware (keyboard), Ian Craig Marsh (keyboard) (begge tidigere medlemmer af The Human League) og Glenn Gregory (vokal). Selvom det meste af gruppens musik blev inspillet i 1980'erne, har den fra tid til anden været gendannet for at indspille og optræde, og gav sin første liveoptrædener i 1997. Marsh forlod gruppen i 2007 og Ware og Gregory har siden fortsat med at spille som Heaven 17.

Eksterne links 
 Heaven 17 Officialt websted
 Heaven 17 på YouTube
 Lyd interview med Martyn Ware og Glenn Gregory på Sodajerker on Songwriting podcastet
 Heaven 17 at Discogs
 An Evening with Martyn Ware and Heaven 17 

Musikgrupper fra Storbritannien
Musikgrupper fra 1980
Musikgrupper opløst i 2013
Kosmetolog

Kosmetolog er en person, som behandler hudproblemer og rådgiver om hudpleje og makeup.

I Danmark udbydes kosmetologuddannelsen gennem private selvstændige skoler, der tager 1½ år. Adgangskravet er 18 år samt Folkeskolens Afgangsprøve.

Undervisningens indhold rummer teoretiske fag som fx anatomi, mikrobiologi, dermatologi, kemi og produktlære, mens de praktisk orienterede fag består af hudpleje, klientrådgivning og kosmetisk behandling. Endvidere rummer uddannelsen undervisning i markedsføring og regnskab.

Referencer 

Erhvervsuddannelser
Kosmetik
Skuldelev Ås

Den  3,5 km lange og op til 26 m høje Skuldelev Ås ligger i Hornsherred i Frederikssund Kommune på Sjælland og   strækker sig mod nordøst ud til Roskilde Fjord. Den er en af de mere velbevarede åse.
  
Åsen deler sig i to ved Kildeskåret, hvor man kan parkere. Ved sydenden af Skuldelev Ås ligger helligkilden Sankt Olavs Kilde, hvis vand blev tillagt helbredende egenskaber. Den er i dag en tør, stensat brønd. I Peberrenden ud for kysten  fandt man i 1957 rester af fem vikingeskibe, som nu er udstillet i Vikingeskibshallen i Roskilde.
 
Der har været gravet grus, men 100 hektar blev  fredet i 1951. Åsen er en del af Natura 2000-område nr. 136 Roskilde Fjord og Jægerspris Nordskov

Eksterne kilder/henvisninger 

 Skuldelev på naturstyrelsen.dk 

Fredede arealer i Danmark
Lokaliteter i Frederikssund Kommune
Lokaliteter i Lejre Kommune
Bakker i Danmark
Bolus

Bolus (gr. βόλος, lat. bolus) er et jordfundet,
fedtet, gulligt eller brunt mineral, der
væsentligst består af vandholdigt aluminiumsilikat
af vekslende sammensætning.

Bolus har lige siden
Oldtiden været meget anvendt som farvestof
og som lægemiddel. Det forekommer hyppigst
i hulrum eller i spalter i basalt og ældre
eruptivbjergarter, sjældnere i serpentin og
kalksten.

Hvid bolus, der navnlig forekommer i
Tyskland og Böhmen, anvendtes især til kit
og som blodstandsende middel. Terra di Siena
(brunjord fra Siena) anvendes endnu som brun
farve ved freskomalerier og i kobberstik.
Terra lemnia fra øen Lemnos havde i Oldtiden
særligt ry som lægemiddel; det anvendtes i
form af små klumper med et aftryk af et
signet (Terra sigillata).

Rød bolus (navnlig fra
Armenien) anvendes især som pudsemiddel
ligesom gul bolus, der fortrinsvis fås fra
Frankrig. Endnu en varietet er den som brunt
farvestof anvendte cypriske umbra fra
Cypern og Sinope.

Kilde 
  af docent J.P.J. Ravn

Naturmaterialer
Farver
Lægemidler
Salmonsens
Ukemi

Ukemi er faldteknikker inden for fx judo.

Referencer 

Kampsport